**Тэма “Асаблівасці правапісу канчаткаў назоўнікаў 2-га скланення (у родным склоне адзіночнага ліку)” (6 клас)**

**Мэта:** садзейнічаць засваенню вучнямі правапісу канчаткаў назоўнікаў 2-га скланення, асэнсаванню імі залежнасці канчаткаў назоўнікаў мужчынскага роду ў родным склоне ад лексічнага значэння; пашырыць слоўнікавы склад мовы вучняў новымі групамі слоў; выпрацоўваць уменні вызначаць назоўнікі 2-га скланення, тлумачыць выбар канчаткаў, удасканальваць арфаграфічныя навыкі, садзейнічаць развіццю памяці, увагі; спрыяць выхаванню таварыства, дысцыплінаванасці.

**Ход урока.**

***1. Арганізацыйны момант.***

***2. Пастаноўка мэт і задач урока.***

* Паспрабуйце сфармуляваць задачы сённяшняга ўрока. (Навучыцца пісаць назоўнікі 2-га скланення у родным склоне).

***3. Праверка дамашняга задання.***

* Вучні павінны былі самастойна прачытаць параграф 33 і запоўніць кластар

|  |
| --- |
| Склонавыя канчаткі назоўнікаў 2-га скланення м.р. у Р. скл. залежыць ад \_\_\_\_\_\_\_\_\_\_\_\_\_\_\_\_\_\_ |
| Канчатак **–у (-ю)** маюць назоўнікі, якія абазначаюць: 1.2.3.4.5.6. | Канчатак **–а (-я)** маюць назоўнікі, якія абазначаюць: 1.2.3.4.5.6. |

* Выканаць наступныя заданні:
* Адказаць на пытанні:
* Які канчатак будзе мець назоўнік ёгурт у родным склоне? Скласці са словам ёгурт словазлучэнне.
* Чаму ў назоўніку клён(з праслуханага верша) канчатак –**а**? У якім выпадку ў слове клён у родным склоне будзе пісацца канчатак –**у**?

 Франтальнае апытанне:

- “Завяршы сказ…”. Назваць выпадкі, калі назоўнікі ў форме роднага склону адзіночнага ліку пішуцца з канчаткам –**а** або –**у.**

- Які канчатак будзе мець назоўнік ёгурт у родным склоне? Скласці са словам ёгурт словазлучэнне.

- Чаму ў назоўніку клён(з праслуханага верша) канчатак –**а**? У якім выпадку ў слове клён у родным склоне будзе пісацца канчатак –**у**?

***4. Замацаванне тэмы.***

- Праца ў групах.

Паставіць назоўнікі, што ў дужках, у родным склоне. Выбар канчаткаў растлумачыць. Вусна растлумачыць сэнс прыказак.

1) Зіма без (снег) – восень без (хлеб). 2) Лепш мець лішняга (сябар), чым лішняга (вораг). 3) Век пражыў, а (розум) не нажыў. 4) Як будзем касіць, (дождж) не будзем прасіць. 5) Чалавек без (запас) гіне да (час). 6) (Дым) без (агонь) не бывае.

*Вучні абменьваюцца сшыткамі, каб праверыць заданне. Затым правяраюць сябе са слайдам.*

***Фізкультчвілінка.***

- Заданне па радах. Тры вучні працуюць каля дошкі.

З назоўнікамі, што ў дужках, утварыць словазлучэнні. Вусна растлумачыць правапіс канчаткаў.

1) Выйшлі з (лес, дом, асіннік, музей, павільён).

2) Схаваліся ад (дождж, вораг, холад, вецер, сябар).

3) Не купілі (хлеб, шакалад, цукар, авёс, кроп).

- Праца ў парах.

Практ.116 у “Рабочым сшытку” С.І. Цыбульскай.

Запісаць назоўнікі ў патрэбнай форме. Растлумачыць, чаму адзін і той жа назоўнік у той самай форме мае розныя канчаткі.

Напрыклад, стаяць каля магутнага дуб**а** – стол з дуб**у.**

***5. Падвядзенне вынікаў. Рэфлексія.***

- Самастойная праца.

Практ.114 у “Рабочым сшытку” С.І. Цыбульскай па варыянтах. Дапісаць канчаткі назоўнікаў. Праверка па слайдзе. Выстаўленне адзнак вучням.

* Ці ўсе былі задачы вырашаны?
* Што выклікала цяжкасці?

– На вашу думку, які матэрыял трэба дома паўтарыць?

*6. Тлумачэнне дамашняга задання. Практ.113.*

Спісаць, раскрываючы дужкі і ўтвараючы словазлучэнні. Запісаць іх паводле ўзору. Растлумачыць правапіс канчаткаў.